ผมมีเพศสัมพันธ์ช่วงกลางของประจำเดือนอะครับ ผมมีเพศสัมพันธ์แบบไม่ใส่ถุงยาง แต่ผมหลั่งนอกออกมา อันนี้ถือว่ามีโอกาสท้องไหมครับ รอบเดือนคู่ของผมมาตอน 9 พฤศจิกายน ผมมีเพศสัมพันธ์กับคู่ของผมวันที่ 12 พฤศจิกายนครับ
สวัสดีค่ะ การมีเพศสัมพันธ์ถ้าเป็นช่วงมีประจำเดือนจริงๆนั้น แทบจะไม่มีโอกาสตั้งครรภ์ เพราะในช่วงมีประจำเดือนจะไม่มีไข่ตกแต่อย่างไรก็ตามไม่แนะนำการมีเพศสัมพันธ์ในช่วงมีประจำเดือน เพราะเป็นสุขอนามัยที่ไม่ดี และอาจเสี่ยงต่อการติดเชื้อที่ช่องคลอดหรือปากมดลูกได้มากขึ้น รวมไปถึงถ้าเป็นเลือดออกจากสาเหตุอื่นๆที่ไม่ใช่ประจำเดือน ก็ยังมีโอกาสตั้งครรภ์ได้ ควรใส่ถุงยางอนามัย หรือใช้ยาคุมแบบแผงรายเดือน ฉีดยาคุม หรือฝังยาคุมจะดีกว่าแนะนำการสังเกตรอบเดือนในครั้งถัดไป หากมาช้า หรือในระหว่างนี้ไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป